ابطال القصه
رنا عمري 25 سنه غير متزوجه واعمل في شركه
والد رنا سلمان عمره 49 سنه يعمل موظف
اخ رنا علي عمره 23سنه يعمل شرطي في وزارة الداخليه متزوج وليس لديه اطفال
اخ رنا محمد عمره 22 سنه يعمل موظف ومتزوج
ام رنا ربه بيت
بدايه القصه
رنا : صباح الخير ماما
ام رنا : صباح الخير رايحه للدوام
رنا: اي ماما شنو كلها طلعت للدوام من وكت لو اني متاخرة
ام رنا : لا ماما ابوج بعده نايم راسه يوجعه مثل كل مرة وكام يتقيء
رنا : اوكي ماما خل يروح للمركز الصحي والعصر نودي للطبيب
طلعت ورحت للشركه
في الشركه
طبعا بالشركه كلهم اكرهم لان ناس منافقين ويحجون وجهين
ابو اثير : هاي ليش متاخرة
رنا : ابو اثير مامتاخرة هسه 8 وخمسه وين التاخير
فرح : صباح الخير رنا شبيج من الصبح معبسه
رنا : يمعودة هذا ابو اثير فد واحد حقير لاعلم ولافهم جايبينه من الشارع ومسوينه مدير بالله هذا شكول خريج كليه
فرح : كافي شد تكرهين الرجال وخلي هو والله اصلا مايكدر يسويلج شي لان انتي محد يلحكج بالشغل شايله شغل الشركه كله
رنا : يله خل نكمل شغلنه
طلعت من الدوام كالعاده راجعه للبيت
رنا : ماما اني اجيت
ام رنا : هاا ماما هلا بيج بنتي اكلج ابوج مادري شبي
رنا : شبي بابا
ام رنا : راح للمركز الصحي واجه انطوه براسيتول شرب وحده وكال راح انام حتى للصلاه ماكعد
رنا : ماما عوفي بابا تعبان صار فترة مدا ينام خلي عود على راحته يكعد
راح ابدل ملابسي واتغده وانام
تغديت ورحت نمت
ام رنا : رنا رنا ماما اكعدي
رنا : شبيج ماما كولي اشو ترجفين
ام رنا : هااا مادري ابوج شبي اشو اكعد بي مايكعد
رنا : شنووووو؟ وكمت اركض من فراشي
بابا شبيك احجي ويايه ماما علي وينه
علي مرته زعلانه وراح يرجعها
ام رنا : رنا خابري علي خل يجي
رنا : علي بسرعه تعال بابا متخربط فد مرة صاير
علي : اي مايخالف اخلص الشغله العندي عود اجي
رنا : انت صدك تحجي
سديت الخط بوجهها وركضت على ابويه
بابا كام شي ابيض يطلع من حلكه كمت اصرخ وفقدت عقلي ضليت اكمز خابرت علي
رنا : لك علي تعال بابا راح يموت لك كام الزباد يطلع من حلكه
علي : اي اجيت غبصتني انتي وامج هاي لان رحت ارجع مرتي
في بيت اهل زوجه علي
امل : شفتهن كلساع يخابرن ابوك تخربط تعال حتى لاترجعني
علي : هاي شبيج انتي ماتشوفيني ماكمت خل يوالون
رنا : ماما راح اخابر على ولد عمي
ام رنا: اي ماما خابري
رنا : مراد الحكلي بابا دا يموت بسرعه تعال ... واني ابجي واصرخ
مراد: خمس دقايق واني يمكم
اجه مراد وابن عمي ثائر اخذو ابويه للمستشفى وامي راحت وياهم
بقيت ابجي وادعي يارب كوم ابويه بالسلامه
اجه علي للبيت
علي : هااا شكو خبصتوني وينهم
رنا : اخذو بابا للمستشفى اخذو ولد عمي مراد وثائر وماما
علي : راح اروح وراهم